Wasla (Schriftzeichen)
S Waṣla () isch e optionals Schriftzeiche vo de arabische Schrift, wo Tekscht vokalisiert. Mer verwändet's, wenn e Vokal am Wortafang nit usgsproche wird, aber numme wenn er nit im absolute Alut (isoliert oder am Satzafang) stoht.

Säll isch bim bstimmte Artikel (), bi de Verbstämm VII bis X und denne ihre abgleitete Forme und mänke Wörter eso.

Wyl s Hamza am Wortafang immer e Alif als Drägervokal hät, cha s Wasla numme uff me Alif stoh. Sini Form isch säller vo me Sad (wo im Wort waṣla dinnesteckt) nochempfunde.

Eso-n-e Alif heißt mer Verbindigsalif. S Gegestück isch s Drännigsalif.

S Wasla im Unicode 
S Wasla isch in Verbindig mit em Alif als eiges Zeiche kodifiziert worre, ghört aber in mänke Schriftarte nit zum Zeicheinventar.

Literatur 
 Carl Brockelmann: Arabische Grammatik, § 7.

Arabisches Schriftzeiche